Sekolah Kebangsaan Lukut

Sekolah Kebangsaan Lukut atau nama ringkasnya SK Lukut, merupakan sebuah sekolah kebangsaan yang terletak di Km 11 Jalan Seremban.

Pada 2021, Sekolah Kebangsaan Lukut mempunyai 1,245 pelajar dan 78 orang guru. Ia juga mempunyai 39 buah kelas iaitu 33 kelas aliran perdana, 4 kelas pendidikan khas serta 2 kelas prasekolah.

Sejarah 
 Sekolah Kebangsaan Lukut mula ditubuhkan pada Januari 2000 dengan menumpang di bangunan Sekolah Kebangsaan Kg. Gelam, Port Dickson. Sebanyak lima buah kelas dibuka. Warga sekolah terdiri daripada 160 orang murid dari Tahun 1 hingga Tahun Lima dan 18 orang guru.

Pada 1 Mac 2000, warga sekolah telah berpindah ke bangunan baru Sekolah Kebangsaan Lukut di KM 11, Jalan Seremban, Lukut, Port Dickson. Seminggu selepas itu,seramai 160 orang murid dari Sekolah Kebangsaan Port Dickson mendaftar untuk belajar di sekolah ini. Dengan kemasukan murid ini, jumlah murid telah bertambah kepada 320 orang dan jumlah kelas sebanyak 10 buah dari Tahun 1 hingga Tahun 5.

Murid yang belajar di sekolah ini tinggal di kawasan persekitaran sekolah iaitu Bandar Springhill, Taman Sri Aman, taman-taman perumahan di sekitar Lukut, rumah-rumah rakyat sekitar Lukut, Taman D'Ambang Kota dan kampung-kampung kecil sekitar Lukut.

Lokasi 
Sekolah Kebangsaan Lukut telah dibina di KM 11, Jalan Seremban bersebelahan dengan Sekolah Menengah Kebangsaan Yamtuan Radin. 

 Matlamat sekolah 

 Melahirkan bangsa Malaysia yang taat setia dan bersatu padu.
 Melahirkan insan yang beriman, berakhlak mulia, berilmu, berketrampilan dan sejahtera.
 Menyediakan sumber tenaga manusia untuk keperluan dan kemajuan negara.
 Memberi peluang-peluang pendidikan kepada semua warga Malaysia.

 Visi Misi Motto 

 Visi 
Pendidikan berkualiti insan terdidik negara sejahtera.

 Misi 
Melestarikan sistem pendidikan yang berkualiti untuk membangunkan potensi individu bagi memenuhi aspirasi negara.

 Motto 
Pendidikan membentuk pemikiran.

 Lagu sekolah 
SKL sekolahku tercinta

Indah mekar namanya

Berdisiplin, berilmu, bertaqwa

Jadi pegangan kita

Pendidikan membentuk pemikiran

Seia kami sekata

Bersyukur dengan nikmatNya

Agar hidup diberkatiNya 

Tekun berusaha ke arah jaya

Cerdas mindanya

Jasa dan bakti majukan diri

Capai wawasan 

SKL sekolahku tercinta

Indah mekar namanya

Berdisiplin, berilmu, bertaqwa

Jadi pegangan kita

Cemerlang, gemilang dan terbilang

Itulah matlamat kita

Korban raga dan berjasa

Untuk mencapai cita-cita

 Subjek akademik 

 Bahasa Melayu
 Bahasa Inggeris
 Bahasa Arab/Bahasa Cina (Pilihan)
 Matematik
 Pendidikan Islam
 Dunia Muzik (Tahun 4-6 sahaja)
 Pendidikan Seni Visual (Tahun 4-6 sahaja)
 Pendidikan Jasmani dan Kesihatan
 Reka Bentuk dan Teknologi (Tahun 4-6 sahaja)
 Sains
 Sejarah (Tahun 4-6 sahaja)
 Teknologi Maklumat dan Komunikasi (Tahun 4-6 sahaja)

 Alamat
Sekolah Kebangsaan Lukut
Km 11 Jalan Seremban 
71010, Lukut
Negeri Sembilan,  
Telefon =  606517063
Fax       = 606514223

 Pautan luar 
 Sekolah Kebangsaan Lukut
 Sekolah Kebangsaan Lukut
 130 murid mula tahun satu di SK Lukut. 

Lukut
Lukut